ddrg/super_eurlex huggingface dataset:
(49)

Khalil Ahmed Haqqani (alias a) Khalil Al-Rahman Haqqani; b) Khalil ur Rahman Haqqani; c) Khaleel Haqqani). Titulas: Haji. Adresas: a) Pešavaras, Pakistanas; b) netoli Dergey Manday Madrasa, Dergey Manday kaimas, prie Miram Shah, Šiaurės Vaziristano agentūra (NWA), federacijos principu valdomos genčių sritys, Pakistanas; c) Kayla kaimas prie Miram Shah, Šiaurės Vaziristano agentūra (NWA), federacijos principu valdomos genčių sritys (FATA), Pakistanas; d) Sarana Zadran kaimas, Paktijos provincija, Afganistanas. Gimimo data: a)1966 1 1; b) 1958–1964 m. Pilietybė: Afganistano. Kt. informacija: a) Haqqani tinklo, kurio veiklos centras – Šiaurės Vaziristanas Pakistano federacijos principu valdomose genčių srityse, vyresnysis narys; b) yra vykęs į Dubajų (Jungtiniai Arabų Emyratai) ir rinkti lėšų; c) Jalaluddin Haqqani brolis ir Sirajuddin Jallaloudine Haqqani dėdė. Įtraukimo į JT sąrašą data:2011 2 9. Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos: Khalil Ahmed Haqqani yra Haqqani tinklo (su Talibanu susijusios kovotojų grupės, kurios veiklos centras – Šiaurės Vaziristano agentūra Pakistano federacijos principu valdomose genčių srityse) vyresnysis narys. Haqqani tinklą, kuris yra sukilimo veiksmų Afganistane priešakyje, įkūrė Khalil Haqqani brolis Jalaluddin Haqqani (TI.H.40.01), prisijungęs prie mulos Mohammed Omar (TI.O.4.01) vadovaujamo Talibano režimo paskutiniojo XX a. dešimtmečio viduryje. Khalil Haqqani dalyvauja lėšų rinkimo veikloje Talibano bei Haqqani tinklo vardu ir dažnai keliauja į kitas šalis susitikti su finansiniais rėmėjais. Nuo 2009 m. rugsėjo mėn. Khalil Haqqani vykdavo į Persijos įlankos valstybes ir rinko lėšas iš šaltinių tose valstybėse, taip pat iš šaltinių Pietų ir Rytų Azijoje. Be to, Khalil Haqqani teikia paramą Talibanui ir Afganistane veikiančiam Haqqani tinklui. Nuo 2010 m. pradžios Khalil Haqqani teikė lėšas Talibano grupuotėms Logaro provincijoje, Afganistane. 2009 m. Khalil Haqqani aprūpino ir kontroliavo maždaug 160 kovotojų Logaro provincijoje, Afganistane, ir buvo vienas iš kelių žmonių, atsakingų už Talibano ir Haqqani tinklo pagrobtų priešo belaisvių kalinimą. Khalil Haqqani gaudavo įsakymų dėl Talibano operacijų iš savo sūnėno Sirajuddin Haqqani (TI.H.144.07). Be to, Khalil Haqqani veikė Al-Qaida (QE.A.4.01) vardu ir, kaip buvo nustatyta, dalyvavo jai vykdant karines operacijas. 2002 m. Khalil Haqqani skyrė žmonių sustiprinti Al-Qaida grupuotes Paktijos provincijoje, Afganistane.
(15)

Remiantis turima informacija (11), 2009 m. pasaulyje iš viso buvo išgaunama 79,948 mln. barelių naftos per dieną. Tais pačiais metais Italijoje iš viso buvo išgaunama 0,095 mln. barelių per dieną, ir jos rinkos dalis buvo 0,11 %. Vertinant atskirų Italijoje veikiančių perkančiųjų subjektų dalį 2009 m., padėtis tokia: ENI visame pasaulyje išgavo 1 007 tūkst. (12) barelių per dieną, taigi šios įmonės naftos gavybos dalis pasaulyje sudarė 1,26 %; „Shell“ visame pasaulyje išgavo 1 581 tūkst. barelių naftos per dieną (13), taigi šios įmonės rinkos dalis sudarė 1,98 % pasaulinės naftos gavybos; „Total“ pasaulio mastu išgavo 1 381 tūkst. barelių naftos per dieną (14), taigi šios įmonės rinkos dalis sudarė 1,73 % pasaulinės naftos gavybos; o „Edison“ visame pasaulyje išgavo 5 tūkst. barelių naftos per dieną (15), taigi šios įmonės rinkos dalis sudarė 0,006 % pasaulinės naftos gavybos.
(44)

Remiantis taikytinomis Graikijos bankroto įstatymo (Įstatymo Nr. 2190/1920) nuostatomis, kai atskiriamas skyrius, sektorius ar paslauga ir jį (ją) perima veikianti įmonė, šios įmonės akcijos lieka pirminės įmonės nuosavybe. Šiuo atveju tai reiškia, kad bendrovė Olympic Airlines turėjo likti bendrovės Olympic Airways nuosavybe. Tačiau Įstatymo Nr. 3185/200327 straipsnyje nustatyta, kad pagal privatizavimo procedūrą visos akcijos, susijusios su įvairių Olympic Airways skyrių atskyrimu, turi būti perduotos Graikijos valstybei. Be to, visos pinigų sumos, kurios bus gautos vėliau pardavus šiuos skyrius, bus panaudotos Olympic Airways skoloms grąžinti ir įsipareigojimams įvykdyti. Graikija pažymėjo, kad pagal šią procedūrą finansinis turtas perduodamas valstybei ir jo vertė negali būti ginčijama, nes ją nustatė įvertinimą atlikę auditoriai. Be to, Graikijos valstybė laikosi nuomonės, kad šis turtas, jeigu jį parduoda valstybė, bus parduotas už didesnę kainą negu tuo atveju, jeigu akcijų paketas nebūtų perduotas valstybei.
c)

ar pagal Direktyvos 2009/28/EB V priedo C dalies 1 punktą ir Direktyvos 98/70/EB IV priedo C dalies 1 punktą apskaičiuojant su siunta susijusį išmetamą šiltnamio efektą sukeliančių dujų kiekį pritaikytas Direktyvos 2009/28/EB V priedo C dalies 7 ir 8 punktuose ir Direktyvos 98/70/EB IV priedo C dalies 7 ir 8 punktuose nurodytas priedo rodiklis;
LT Europos Sąjungos oficialusis leidinys L 336/74

KOMISIJOS ĮGYVENDINIMO SPRENDIMAS

2011 m. gruodžio 15 d.

kuriuo pratęsiamas leidžiančių nukrypti nuostatų taikymo laikotarpis, per kurį Rumunija gali pareikšti prieštaravimą dėl tam tikrų atliekų, vežamų naudoti į jos teritoriją pagal Europos Parlamento ir Tarybos reglamentą (EB) Nr. 1013/2006 dėl atliekų vežimo

(pranešta dokumentu Nr. C(2011) 9191)

(Tekstas svarbus EEE)

(2011/854/ES)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2006 m. birželio 14 d. Europos Parlamento ir Tarybos reglamentą (EB) Nr. 1013/2006 dėl atliekų vežimo (1), ypač į jo 63 straipsnio 5 dalies trečią ir penktą pastraipas,

kadangi:

(1) pagal Reglamento (EB) Nr. 1013/2006 63 straipsnio 5 dalį per laikotarpį, kuris baigiasi 2011 m. gruodžio 31 d., Rumunija gali pareikšti prieštaravimą dėl tam tikrų naudoti vežamų atliekų;

(2) 2011 m. birželio 1 d. raštu Rumunija paprašė pratęsti tą laikotarpį iki 2015 m. gruodžio 31 d.;

(3) būtina ir toliau užtikrinti aukšto lygio aplinkosaugą visoje Sąjungoje, visų pirma tais atvejais, kai paskirties šalis neturi tam tikrų rūšių atliekų panaudojimo pajėgumų arba jų trūksta. Rumunijai turėtų ir toliau būti suteikta galimybė pareikšti prieštaravimą dėl planuojamo tam tikrų nepageidaujamų atliekų vežimo naudoti į jos teritoriją. Todėl Rumunijai nustatytą leidžiančių nukrypti nuostatų taikymo laikotarpį reikia pratęsti iki 2015 m. gruodžio 31 d.;

(4) šiame sprendime nustatytos priemonės atitinka Europos Parlamento ir Tarybos direktyvos 2008/98/EB (2) 39 straipsnio 1 dalimi įsteigto komiteto nuomonę,

PRIĖMĖ ŠĮ SPRENDIMĄ:

1 straipsnis

Nukrypstant nuo Reglamento (EB) Nr. 1013/2006 12 straipsnio ir atsižvelgiant į to reglamento 11 straipsnyje nustatytą prieštaravimo pagrindą, laikotarpis, per kurį Rumunijos kompetentingos institucijos gali pareikšti prieštaravimą dėl į Rumuniją naudoti vežamų atliekų, išvardytų to reglamento 63 straipsnio 5 dalies antroje ir ketvirtoje pastraipose, pratęsiamas iki 2015 m. gruodžio 31 d.

2 straipsnis

Šis sprendimas skirtas valstybėms narėms.

Priimta Briuselyje 2011 m. gruodžio 15 d. Komisijos vardu Janez POTOČNIK Komisijos narys

(1) OL L 190, 2006 7 12, p. 1.

(2) OL L 312, 2008 11 22, p. 3.
4.

Europos Sąjunga apsvarstys, ar toliau teikti paramą biudžetui ir ar toliau įgyvendinti naują paramos teisingumo sektoriui programą (PROJUST, pagrindinis sektorius „Konfliktų prevencija“), ir rengti naują paramos civilinėms ir karinėms reformoms programą (PARACEM, pagrindinis sektorius „Konfliktų prevencija“), po to, kai: i) bus toliau veiksmingai įgyvendinami nacionaliniai saugumo sektoriaus reformos ir kovos su prekyba narkotikais bei pinigų plovimu veiksmų planai; ii) bus pradėti su 2010 m. balandžio 1 d. įvykiais susiję tyrimai ir teisminės procedūros, be to; ir iii) bus atnaujinta karinė vadovybė užtikrinant, kad į aukštus karinius ginkluotųjų pajėgų postus būtų paskirti antikonstituciniuose, neteisėtuose ir smurto veiksmuose nedalyvavę asmenys, laikantis VAVEB pateikto saugumo sektoriaus reformos veiksmų plano išvadų ir rekomendacijų.
(6)

Antra, borealinio biogeografinio regiono Bendrijos svarbos teritorijų sąrašą būtina ketvirtą kartą atnaujinti tam, kad būtų atsižvelgta į visus su tomis teritorijomis susijusios valstybių narių pateiktos informacijos pasikeitimus, apie kuriuos pranešta po to, kai buvo patvirtinti pirminis ir pirmieji trys atnaujinti Bendrijos sąrašai. Taigi ketvirtasis atnaujintas borealinio biogeografinio regiono Bendrijos svarbos teritorijų sąrašas yra borealinio biogeografinio regiono Bendrijos svarbos teritorijų sąrašo konsoliduota versija. Tačiau reikėtų pabrėžti, kad Direktyvos 92/43/EEB 4 straipsnio 4 dalyje ir 6 straipsnio 1 dalyje nustatyti įpareigojimai taikomi kuo anksčiau, bet ne vėliau kaip per šešerius metus nuo pirminio arba pirmųjų trijų atnaujintų borealinio biogeografinio regiono Bendrijos svarbos teritorijų sąrašų patvirtinimo, priklausomai nuo to, į kurį Bendrijos svarbos teritorijų sąrašą teritorija buvo įtraukta pirmą kartą.
(5)

Apmokestinimo tarifų diferenciacija regionuose yra griežtai ribojama, be to, priemonė netaikoma komercinės paskirties gazoliui, todėl vidaus rinkos konkurencijos iškraipymo rizika yra labai maža. Be to, iki šiol taikant priemonę regionai dažniau rinkosi didžiausią leistiną apmokestinimo tarifą; tai dar labiau mažina konkurencijos iškraipymo tikimybę.
(78)

Nyderlandai taip pat nepateikė šių pageidautų duomenų, kuriais remiantis būtų galima įvertinti galimybę sąnaudas perkelti pirkėjams: duomenys apie keramikos pramonės pardavimo mastus pagal vidutinei įmonei tenkantį metinį kiekį ir vertę kiekvienoje atitinkamoje rinkoje per praėjusius 10 metų (jau nurodyta, kad Nyderlandų plytų pramonės segmento metinė apyvarta yra 370 mln. eurų, bet nepateikti duomenys apie kiekį; be to, remiantis istorine informacija, daroma prielaida, kad dekoratyvinių keramikos gaminių segmento metinė apyvarta yra 7–10 mln. eurų); atitinkamoje rinkoje veikiančios įmonės sumokama bendra metinė energijos mokesčių suma per praėjusius 10 metų (Nyderlandai pateikė duomenis tik apie vidutinės plytų įmonės 2009 m. mokėtus mokesčius); atitinkamoje rinkoje veikiančios įmonės energijos sąnaudos per praėjusius 10 metų (Nyderlandai pateikė duomenis tik apie vidutinės plytų įmonės sąnaudas 2009 m.), produktų kainų elastingumo atitinkamose produktų ir geografinėse rinkose skaičiavimus, šiose rinkose veikiančių įmonių sumažėjusios pardavimo apimties ir (ar) sumažėjusios pelno skaičiavimus ir Nyderlandų gamintojų užimamos atitinkamų geografinių rinkų dalies plėtrą. Be to, nebuvo pateikta ilgamečių duomenų apie bendrą keramikos pramonės importą ir eksportą (ir jokios informacijos apie šio sektoriaus bendros apyvartos plėtrą), nors Komisija prašė duomenų apie Nyderlandų keramikos pramonės prekybos srautų plėtrą, t. y. apie importą į Nyderlandus iš atitinkamų geografinių rinkų ir eksportą iš Nyderlandų į jas. Todėl neįmanoma padaryti vienareikšmės išvados apie keramikos sektoriaus prekybos intensyvumo lygį, o dėl plytų pramonės sektoriaus galima kalbėti tik apie apytikslę vertę, kaip tai nurodyta 76 konstatuojamojoje dalyje.
Šiuo atveju šešių mėnesių laikotarpis, kuriuo gali būti teikiama sanavimo pagalba pagal gairių 25 punkto c papunktį, prasideda 2005 m. gruodžio 30 d. ir baigiasi 2006 m. birželio 30 d. Remiantis gairių 25 punkto a papunkčio paskutiniu sakiniu, visos paskolos turi būti grąžintos ir visos garantijos turi baigtis ne vėliau kaip per šešis mėnesius po to, kai įmonei išmokama pirmoji išmoka. Be to, pagal gairių 25 punkto c papunkčio paskutinį sakinį „jei apie pagalbą nepranešta, valstybė narė ne vėliau nei praėjus šešiems mėnesiams nuo pirmojo sanavimo pagalbos priemonės įgyvendinimo pateikia restruktūrizavimo ar likvidavimo planą arba įrodymą, kad buvo grąžinta visa paskola ir (arba), kad garantija buvo panaikinta“. Šešių mėnesių taisyklės išimtis numatyta gairių 26 punkte, jei valstybė narė pateikia restruktūrizavimo ar likvidavimo planą per šešis mėnesius. Minėtu laikotarpiu Komisijai restruktūrizavimo ar likvidavimo planas nepateiktas. Be to, 2006 m. liepos 3 d. garantija buvo panaudota, o „Ixfin“ negrąžino gautos paskolos. Todėl sanavimo pagalba „Ixfin“ laikytina nesuderinama su bendrąja rinka.
(9)

Kalbant apie finansines paslaugas, derėtų prisiminti, kad Bendrijos lygmeniu priimta daug teisės aktų, kuriais siekiama liberalizuoti paslaugų kūrimą ir teikimą šiame sektoriuje. Be to, nagrinėdama įvairias su Poste susijusias valstybės pagalbos bylas, Komisija jau nustatė, kad „bankinis sektorius yra atviras konkurencijai daug metų. Laipsniška liberalizacija išvystė konkurenciją, kuriai jau buvo atvėrusi kelią laisva kapitalo cirkuliacija, numatyta EB sutartyje“ (4). Todėl galima laikyti, kad 30 straipsnio 3 dalyje nustatyta sąlyga dėl patekimo į rinką be apribojimų įvykdyta.
1.1.

Pateikite toliau nurodytą informaciją apie įmonių skaičių (jas suskirstydami į deginimo įmones ir bendrojo deginimo įmones), kurioms taikoma Direktyva 2000/76/EB, joms išduotus leidimus ir leidžiamus pajėgumus: a) įmonių skaičius; b) leidimų, išduotų pagal 4 straipsnio 1 dalį, skaičius; c) įmonių, kurios panaudoja per deginimo procesą pagamintą šilumą, skaičius; d) bendras leidžiamas atliekų apdorojimo pajėgumas, išreikštas tonomis per metus (neprivaloma).
f)

Ginčus, kurie gali kilti taikant Susitarimą, spręstų Europos Bendrijų Teisingumo Teismas. Jeigu Bendrija arba San Marino Respublika laiko, kad kita Šalis neįvykdė prievolės, kurią ji turi pagal Susitarimą dėl pinigų, ji (jis) dėl to gali kreiptis į Teisingumo Teismą. Teisingumo Teismo sprendimas Šalims yra privalomas, ir jos turi imtis būtinų priemonių, kad jį įvykdytų per Teisingumo Teismo sprendime nustatytą laikotarpį. Jeigu per minėtą laikotarpį Bendrija arba San Marino Respublika nesiima sprendimui įvykdyti būtinų priemonių, kita Šalis gali nedelsdama nutraukti Susitarimą.
(48)

Galiausiai, dėl iv) sąlygos Komisija pripažįsta, kad paskola buvo suteikta 10 metų rinkos kaina, tai yra, taikant Euribor palūkanų normą, kuri tuo momentu sudarė 2,783 procentinius punktus, plius 1,25 % procentinius punktus, o tai panašu į Ispanijos rinkoje taikytas palūkanas sunkumų nepatiriančioms įmonėms. Dėl kainos, sumokėtos už garantiją, kaip buvo nurodyta pirmiau, kadangi negalima atmesti galimybės, jog „Pickman“ buvo sunkumus patirianti įmonė, reikia patikrinti, ar įmoka atitiko rinkoje taikomas įmokas. Šiuo atveju, atsižvelgiant į įmonės padėtį, negalima atmesti galimybės, kad įmokoje buvo pagalbos elementas. Be to, tuo pat metu reikia pabrėžti, kad atsižvelgiant į tuometinę Komisijos praktiką, pagalbos elementas yra ganėtinai ribotas. Visų pirma, Komisija, remdamasi savo praktika pripažinti 0,5 % garantijos įmoką be užstato garantijos schemoms, taikomoms sunkumų nepatiriančioms įmonėms (12), pripažino, kad 1,5 % garantijos įmoka nėra valstybės pagalba. Šiuo atveju garantijos įmoka yra tris kartus didesnė. Be to, garantiją šiuo atveju užtikrino valstybės naudai įregistruota hipoteka, kuri 2005 m. gegužės 31 d. buvo įvertinta 10 962 598,56 eurais, o 2007 m. spalio 4 d. – 12 512 066,27 eurais.
(98)

Be to, tyrimu patvirtinta, kad IKB savo veiklą nukreipė nauja kryptimi. Jis atsisakė nuostolingų veiklos sričių ir nebeinvestuoja į portfelį. Be to, nuo šiol jis didžiausią dėmesį kreips į savo pagrindinę veiklą – mažųjų ir vidutinių įmonių aptarnavimą. Likusi veikla struktūrizuoto finansavimo segmente bus tęsiama, kad būtų tenkinami verslo bankininkystės klientų reikalavimai, tačiau bus atsisakyta [> 20] % segmento ir visos nekilnojamojo turto finansavimo srities. Be to, IKB ėmėsi priemonių gerinti rizikos valdymą ir akivaizdžiai sumažino rizikingo turto kiekį. Taigi IKB ėmėsi vidaus priemonių, būtinų siekiant pakeisti veiklos kryptį.
(8)

EMMTP tikslas – remti mokslinę plėtrą bei naujoves ir tuo tikslu sukurti teisinę ir organizacinę bazę, būtiną plataus masto europiniam valstybių narių bendradarbiavimui metrologijos mokslinių tyrimų klausimais visose technologijų ar pramonės srityse. Belgija, Čekijos Respublika, Danija, Vokietija, Estija, Ispanija, Prancūzija, Italija, Vengrija, Nyderlandai, Austrija, Lenkija, Portugalija, Rumunija, Slovėnija, Slovakija, Suomija, Švedija ir Jungtinė Karalystė, taip pat Norvegija, Šveicarija ir Turkija (valstybės dalyvės) sutiko koordinuoti ir kartu įgyvendinti veiklą, kuria siekiama prisidėti prie EMMTP. Numatoma, kad per septynerius metus bendra jų įnašo vertė bus ne mažesnė kaip 200 mln. EUR; be to, numatytas 100 mln. EUR rezervas.
—

Europos vartotojų atstovavimo standartizacijos srityje koordinavimo asociacija (European Association for the Co-ordination of Consumer Representation in Standardisation).
(9)

Be to, tikrinamieji vizitai vyko šių bendrovių patalpose: Bendrijos gamintojo: — Métaux Spéciaux (MSSA SAS), Sen Marselis, Prancūzija. eksportuojančio JAV gamintojo: — DuPont Reactive Metals (DuPont), Najagara Folsas, Niujorkas, ir E. I. DuPont De Nemours and Company, Vilmingtonas, Delaveras. Bendrijos naudotojų: — Rohm and Haas Europe Sàrl, Moržas, Šveicarija; — Evonik Degussa GmbH, Frankfurtas, Vokietija.
(6)

Pagal Reglamento (EB) Nr. 1290/2005 33 straipsnio 8 dalį, jeigu sumos neišieškomos iki kaimo plėtros programos pabaigos per ketverius metus nuo pažeidimo nustatymo per pirminį administracinį ar teisminį nagrinėjimą arba per aštuonerius metus, kai dėl išieškojimo pateiktas ieškinys nacionaliniams teismams, arba programai besibaigiant, jeigu minėti terminai baigiasi iki programos užbaigimo termino, 50 % dėl neišieškotų sumų kilusių finansinių padarinių padengia atitinkama valstybė narė. Minėto reglamento 33 straipsnio 4 dalyje valstybės narės įpareigojamos kartu su metinėmis sąskaitomis Komisijai pateikti dėl pažeidimų pradėtų išieškojimo procedūrų suvestinę ataskaitą. Komisijos reglamente (EB) Nr. 885/2006 (3) nustatytos išsamios valstybių narių įsipareigojimo pranešti apie išieškotinas sumas taikymo taisyklės. Minėto reglamento III priede pateikta lentelė, kurią valstybės narės turėjo pateikti 2009 m. Remdamasi valstybių narių užpildytomis lentelėmis, Komisija turėtų priimti sprendimą dėl atitinkamai per daugiau kaip ketverius ar aštuonerius metus neišieškotų sumų kilusių finansinių padarinių. Šis sprendimas neturi poveikio būsimiems atitikties sprendimams pagal Reglamento (EB) Nr. 1290/2005 33 straipsnio 5 dalį.
(5)

Iš tiesų dėl žemės ūkio valdų mažo dydžio, susiskaidymo ir mažos mechanizacijos žemės ūkio kilmės žaliavos yra brangesnės nei normaliomis gamybos sąlygomis. Be to, dėl topografinių ir klimato sąlygų, dirvožemio ir smulkios gamybos Madeiros produkcija, gaunama perdirbant cukranendres, yra mažesnė nei kituose atokiausiuose regionuose. Į salas įvežant tam tikras žaliavas ir pakavimo medžiagas, kurios negaminamos vietoje, susidaro papildomos sąnaudos, nesusidarančios įvežant tik galutinį produktą. Azorų salų izoliuotumas yra dvejopas, nes salos yra išsidėsčiusios dideliame plote. Dėl įrangos įvežimo ir įrengimo šiuose atokiuose ir izoliuotuose regionuose papildomos sąnaudos dar labiau padidėja. Tas pats pasakytina apie tam tikras būtinas kelionės ir siuntimo į žemyną išlaidas. Taip pat būtinos papildomos galutinių produktų sandėliavimo išlaidos, nes vietos rinka nesuvartoja produkcijos iškart kai ji pagaminama, o ją vartoja visus metus. Mažoje regioninėje rinkoje vieneto sąnaudos padidėja dėl įvairių veiksnių, kaip antai nepalankaus nuolatinių sąnaudų ir produkcijos santykio, susijusio tiek su įranga, tiek su aplinkos apsaugos normų atitikčiai užtikrinti būtinomis išlaidomis. Be to, romo gamintojai Madeiroje turi šalinti perdirbant cukranendres gaunamas atliekas, o gamintojai kituose regionuose šiuos produktus gali perdirbti. Galiausiai, susiję gamintojai taip pat padengia papildomas išlaidas, kurias paprastai patiria vietos ekonomika, visų pirma tai didesnės darbo užmokesčio ir energijos sąnaudos.
a)

Nenaudojami šie dažikliai: — C.I. bazinis raudonasis 9, — C.I. dispersinis mėlynasis 1, — C.I. rūgštinis raudonasis 26, — C.I. bazinis violetinis 14, — C.I. dispersinis oranžinis 11, — C. I. tiesioginis juodasis 38, — C. I. tiesioginis mėlynasis 6, — C. I. tiesioginis raudonasis 28, — C. I. dispersinis geltonasis 3. Vertinimas ir patikra. Pareiškėjas pateikia deklaraciją dėl šių dažiklių nenaudojimo.
LT Europos Sąjungos oficialusis leidinys C 132/3

TARYBOS SPRENDIMAS

2009 m. birželio 4 d.

dėl Regionų komiteto Jungtinei Karalystei atstovaujančio pakaitinio nario skyrimo

2009/C 132/03

EUROPOS SĄJUNGOS TARYBA,

atsižvelgdama į Europos bendrijos steigimo sutartį, ypač į jos 263 straipsnį,

atsižvelgdama į Jungtinės Karalystės Vyriausybės pasiūlymą,

kadangi:

(1) 2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

(2) Robert BRIGHT paskyrus Regionų komiteto nariu tampa laisva pakaitinio nario vieta,

NUSPRENDĖ:

1 straipsnis

Likusiam kadencijos laikui – iki 2010 m. sausio 25 d. Regionų komiteto pakaitiniu nariu skiriamas:

Chris HOLLEY, Councillor for City and Council of Swansea, Wales.

2 straipsnis

Šis sprendimas įsigalioja jo priėmimo dieną.

Priimta Liuksemburge, 2009 m. birželio 4 d. Tarybos vardu Pirmininkas Martin PECINA

(1) OL L 56, 2006 2 25, p. 75.
(9)

Komisijos įgaliojimu CEPT atliktais techniniais BMA įrenginių taikymo tyrimais nustatyta, kad įrenginiai gali būti naudojami pakankamai tankioms ir storoms, kad absorbuotų daugelį įrenginio pasiųstų signalų, konstrukcijoms tirti. Šie suderinamumo tyrimai, inter alia, paremti prielaida, kad sutrikus įprastinei veiklai BMA įrenginys per dešimt sekundžių nustoja siųsti signalą. Be to, nors BMA įrenginiais gali būti prekiaujama kaip vartojimo prekėmis, atliekant bendruosius trukdžių tyrimus priimtas didžiausias leidžiamasis įrenginių skaičius lygus 6,7 BMA įrenginio kvadratiniame kilometre.
2009 m. lapkričio 27 d. Komisijos sprendimo 2009/886/EB, iš dalies keičiančio Sprendimą 2002/364/EB dėl bendrųjų techninių specifikacijų, taikomų in vitro diagnostikos medicinos prietaisams, klaidų ištaisymas

( Europos Sąjungos oficialusis leidinys L 318, 2009 m. gruodžio 4 d. )

34 puslapis, priedas, 2 lentelė, „ŽIV1“ dalis, skiltis „kokybiniai“, eilutė „Slopinimas“:

yra:

„Internal control preferably to go through the whole NAT procedure“,
(36)

Be to, nuspręsta, kad būtina užtikrinti kuo didesnį įmonės lankstumą, todėl reikia laikytis projektu paremto požiūrio, kad būtų galima prisitaikyti prie ekonomikos ciklų. Verslo plane svarstyta 17,13 % dydžio investicijų grąža per metus. Atsižvelgiant į rinkos riziką, galiausiai nustatyta 15 % metinė investicijų grąža visam 15 metų investavimo laikotarpiui.
(4)

Be to, kaip nurodė Paul-Ehrlich institutas 2005 m. gruodžio 12 d. (6) rašte Vokietijos sveikatos ministerijai, gamintojo pateikti dokumentai rodo, kad šiuo ŽIV diagnostikos rinkiniu atlikus tyrimą, juo nenustatyti visi teisingai teigiami mėginiai, kaip reikalaujama bendrųjų techninių specifikacijų 3.1.8 punkto pirmame sakinyje. Nei gamintojas, nei jo notifikuotoji įstaiga nepaaiškino, kodėl šis tyrimas nepavyko, kaip to reikalaujama bendrųjų techninių specifikacijų 3.1.5 punkte. Todėl šis ŽIV diagnostikos rinkinys netenkina bendrųjų techninių specifikacijų 3.1.8 punkto pirmo sakinio ir 3.1.5 punkto nuostatų.
(27)

Galiausiai Rumunija paaiškino, kad vykdyti savanorišką likvidaciją leidžiama pagal nacionalinį bendrovių įstatymą (Įstatymas Nr. 31/1990) ir specialų privatizacijos paspartinimo įstatymą (Įstatymas Nr. 137/2002). Rumunija patikino, kad savanoriško likvidavimo procedūra vykdoma sparčiau ir dėl to įmonė patiria mažiau išlaidų. Be to, kreditoriams suteiktos vienodos kontrolės priemonės, užtikrinančios, kad nebūtų pažeistos kreditorių teisės.